<classify> SHAHIDI wa upande wa mashitaka katika kesi ya kutoa maneno ya uchochezi inayomkabili Mbunge wa Kigoma Mjini, Zitto Kabwe amekwamisha usikilizwaji wa kesi hiyo katika Mahakama ya Hakimu Mkazi Kisutu, baada ya kupata udhuru.Wakili wa Serikali, Wankyo Simon amedai mbele ya Hakimu Mkazi Mkuu, Huruma Shaidi kuwa kesi hiyo imekuja kwa ajili ya kusikilizwa.Hata hivyo, Wakili Wankyo alieleza kuwa shahidi waliyepanga kuwa naye amepata udhuru, hivyo wanaomba ahirisho la muda mfupi.Baada ya kueleza hayo, Hakimu Shaidi aliahirisha kesi hiyo hadi Machi 11, mwaka huu kwa ajili ya kuanza kusikilizwa.Zitto ambaye yupo nje kwa dhamana, katika kesi hiyo, anadaiwa Oktoba 28, mwaka jana akiwa katika mkutano na waandishi wa habari, uliofanyika katika Makao Mkuu ya ofisi ya Chama cha ACT-Wazalendo alitoa maneno ya uchochezi yenye kuleta hisia ya hofu na chuki. Inadaiwa alisema:Watu ambao walikuwa ni majeruni katika tukio la mapambano baina ya wananchi na polisi wakiwa wamekwenda hospitali kupata matibabu katika kituo cha afya Nguruka, polisi wakapata taarifa kuwa kuna watu wanne wamekwenda hospitali kituo cha afya Nguruka kupata matibabu wakawafuata kule wakawauaPia ilidaiwa kuwa Zitto aliendelea kuwahimiza wananchi kwa kusema,Tumekuwa tukifuatilia kwa kina yanayojiri yote huko Uvinza tunasikitika kusema kuwa taarifa tunazozipata kutoka Uvinza zinaogofya mno, kwani tunaambiwa kuwa wananchi zaidi ya 100 wa kabila la wanyantuzu wamepoteza maisha kwa kupigwa risasi na polisi, wengine wakisemwa kuuawawa hata wakiwa kwenye matibabu hospitali baada ya kujeruhiwa kwenye purukushani na jeshi la polisiInadaiwa kuwa Oktoba 28, mwaka jana maeneo ya Kijitonyama Dar es Salaam, mshitakiwa aliitisha mkutano na waandishi wa habari akiwa na lengo la kuleta chuki kwa raia wa Jamhuri ya Muungano wa Tanzania kinyume na sheria.  <topic>: KITAIFA 